அலபன் பந்தோபாத்யாய்

அலபன் பந்தோபாத்யாய் (Alapan Bandyopadhyay) (பிறப்பு 17 மே 1961) முன்னாள் இந்திய ஆட்சிப் பணி அதிகாரியும், மேற்கு வங்காள அரசின் முன்னாள்  தலைமைச் செயலாளருமாவார். இவர் 1 ஜூன் 2021 முதல் முதல்வர் மம்தா பானர்ஜியின் முதன்மை ஆலோசகராக இருக்கிறார்.

தொழில் 
அலபன், மேற்கு வங்கத்தைச் சேர்ந்த இந்திய ஆட்சிப் பணி தொகுதி-1987இன் அதிகாரியாக இருந்தார். ஹவுரா, வடக்கு 24 பர்கனா மாவட்டம், தெற்கு 24 பர்கனா மாவட்டம் மாவட்டங்களின் மாவட்ட நீதிபதியாகவும் இருந்தார். கொல்கத்தா நகராட்சி ஆணையராகவும் பணியாற்றினார். போக்குவரத்து, குறு, சிறு மற்றும் நடுத்தர நிறுவனங்கள் (எம்எஸ்எம்இ), வர்த்தகம் மற்றும் தொழில், தகவல் மற்றும் கலாச்சாரம் மற்றும் உள்துறை  ஆகிய பல துறைகளின் முதன்மை செயலாளராக இவர்  பணியாற்றினார். 2015இல் இடைக்கால மாநில தேர்தல் ஆணையராகவும் பணியாற்றினார். இவர் 2017 இல் அம்லர் மோன் என்ற புத்தகத்தை எழுதினார். 31 மே 2021 அன்று ஓய்வு பெற்ற பின்னர், மேற்கு வங்கத்தின் தலைமை ஆலோசகராக 1 ஜூன் 2021 முதல் 3 ஆண்டுகளுக்கு நியமிக்கப்பட்டார்.

சொந்த வாழ்க்கை 
இவர், மேற்கு வங்காளத்தின் ஆசான்சோலில் 1961இல் பிறந்தார்.  கொல்கத்தா பல்கலைக்கழகத்தின் தற்போதைய துணைவேந்தரும் கல்வியாளருமான சோனாலி சக்கரவர்த்தி பானர்ஜியை மணந்தார். மேற்கு வங்கத்தில் கொரோனாவைரசுத் தொற்றின் முதல் அலையின் போது இவரும் இவரது மனைவியும் தனிமைப்படுத்தப்பட்டனர்.

மேற்கோள்கள் 

வாழும் நபர்கள்
1967 பிறப்புகள்
இந்திய ஆட்சிப் பணி அலுவலர்கள்
இந்தியர்கள்